Zoox

Zoox, Inc. — амерыканская кампанія, якая спецыялізуецца на распрацоўцы і вытворчасці беспілотных аўтамабіляў. Заснавана ў 2014 годзе аўстралійскім дызайнерам Тымам Кентлі-Клэем і сынам старшыні савета дырэктароў Apple Джэсі Левінсанам. У 2020 годзе кампанія была набыта Amazon за 1,2 мільярда долараў. На момант 18 чэрвеня 2025 года кампанія мае аўтапаркі ў Каліфорніі, Сан-Францыска і Лас-Вегасе. Галоўны офіс знаходзіцца ў штаце Каліфорнія. Назва «Zoox» з’яўляецца адсылкай да марскога арганізма «Zooxanthellae», які падобна да робата-таксі Zoox існуе дзякуючы аднаўляльнай энергіі.

 История 
У снежні 2018 года кампанія Zoox стала першай, якая атрымала дазвол у Каліфорніі на прапанову паслуг беспілотнага транспарту для грамадскасці. Паводле звестак Bloomberg, да ліпеня 2018 года Zoox прыцягнула 800 мільёнаў долараў венчурнага капіталу пры ацэнцы ў 3,2 мільярда долараў. Draper Fisher Jurvetson з’яўляецца інвестарам Zoox.

У студзені 2019 года кампанія Zoox прызначыла новага генеральнага дырэктара, Эйшу Эванс, якая да гэтага займала пасаду кіраўніка стратэгічнага развіцця ў Intel. 26 чэрвеня 2020 года Amazon і Zoox падпісалі канчатковае пагадненне аб зліцці, згодна з якім Amazon набыла Zoox як цалкам даччыную кампанію больш чым за 1,2 мільярда долараў ЗША. Як і ў выпадку з іншымі даччынымі прадпрыемствамі Amazon, такімі як Amazon Web Services, у Zoox няма незалежнага савета дырэктараў, але яна працуе як асобная юрыдычная асоба са сваёй уласнай структурай кіравання. Zoox уваходзіць у падраздзяленне Amazon Devices & Services, а Эванс падсправаздачная старэйшаму віцэ-прэзідэнту Amazon Панасу Пану.

 Крыніцы 

Катэгорыя:Кампаніі ЗША